รายงานการประชุมสภาองค์การบริหารส่วนตำบลกุดตุ้ม

**สมัยสามัญ สมัยที่ 2/2561**

**เมื่อวันที่ 25 เมษายน พ.ศ.2561**

**ณ ห้องประชุมสภาองค์การบริหารส่วนตำบลกุดตุ้ม**

### ผู้มาประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | |
| 1. | นายไพรวัลย์ พิลาวรรณ | ประธานสภา อบต.กุดตุ้ม | ไพรวัลย์ พิลาวรรณ | |
| 2. | นายชัยยา เก่งสูงเนิน | รองประธานสภา อบต.กุดตุ้ม | ชัยยา เก่งสูงเนิน | |
| 3. | นายโกศล วิเซีย | เลขานุการสภา อบต.กุดตุ้ม | โกศล วิเซีย | |
| 4. | นายสมศรี คุณวันดี | สมาชิกสภา อบต. หมู่ที่ 1 | สมศรี คุณวันดี | |
| 5. | นายสวรรค์ตา พลบุตร | สมาชิกสภา อบต. หมู่ที่ 2 | สวรรค์ตา พลบุตร | |
| 6. | นายคมกริช พรมเฮียง | สมาชิกสภา อบต. หมู่ที่ 2 | คมกริช พรมเฮียง | |
| 7. | นางรัศมี ใจงาม | สมาชิกสภา อบต. หมู่ที่ 3 | รัศมี ใจงาม | |
| 8. | นายปรีชา บุญจันทา | สมาชิกสภา อบต. หมู่ที่ 4 | ปรีชา บุญจันทา | |
| 9. | นายสมหมาย อาสากุล | สมาชิกสภา อบต. หมู่ที่ 4 | สมหมาย อาสากุล | |
| 10. | นางแพรวพรรณ์ ดีกุดตุ้ม | สมาชิกสภา อบต. หมู่ที่ 5 | แพรวพรรณ์ ดีกุดตุ้ม | |
| 11. | นายทศพล เที่ยงธรรม | สมาชิกสภา อบต. หมู่ที่ 5 | ทศพล เที่ยงธรรม | |
| 12. | นายสมศักดิ์ เหวชัยภูมิ | สมาชิกสภา อบต. หมู่ที่ 6 | สมศักดิ์ เหวชัยภูมิ | |
| 13. | นายเสรี สอนกุดตุ้ม | สมาชิกสภา อบต. หมู่ที่ 6 | เสรี สอนกุดตุ้ม | |
| 14. | นายเสถียน เพชรจำนงค์ | สมาชิกสภา อบต. หมู่ที่ 7 | เสถียน เพชรจำนงค์ | |
| 15. | นายสุพล ดำรงเชื้อ | สมาชิกสภา อบต. หมู่ที่ 7 | สุพล ดำรงเชื้อ | |
| 16. | นายสุวรรณ เพียรยิ่ง | สมาชิกสภา อบต. หมู่ที่ 8 | สุวรรณ เพียรยิ่ง | |
| 17. | นายมนัส แต่งแดน | สมาชิกสภา อบต. หมู่ที่ 8 | มนัส แต่งแดน | |
| 18. | นายสุวิทย์ ศิริคุณ | สมาชิกสภา อบต. หมู่ที่ 10 | สุวิทย์ ศิริคุณ | |
| 19. | นายธงชัย นานันท์ | สมาชิกสภา อบต. หมู่ที่ 11 | ธงชัย นานันท์ | |
| 20. | นายริ้ว เหวชัยภูมิ | สมาชิกสภา อบต. หมู่ที่ 11 | ริ้ว เหวชัยภูมิ | |
| 21. | นายวินัย นานันท์ | สมาชิกสภา อบต. หมู่ที่ 12 | วินัย นานันท์ | |
| 22. | นายสนอง อาสายุทธ | สมาชิกสภา อบต. หมู่ที่ 13 | สนอง อาสายุทธ | |
| 23. | นางบุญชู วงศ์นรา | สมาชิกสภา อบต. หมู่ที่ 13 | บุญชู วงศ์นรา | |
| 24. | นายมนูญ แต่งเมือง | สมาชิกสภา อบต. หมู่ที่ 14 | มนูญ แต่งเมือง | |
| 25. | นางประนอม ทรัพย์โยธิน | สมาชิกสภา อบต. หมู่ที่ 14 | ประนอม ทรัพย์โยธิน | |
| 26. | นางประภา เจริญสุข | สมาชิกสภา อบต. หมู่ที่ 15 | | ประภา เจริญสุข |
| 27. | นางปัญฑารีย์ สามารถ | สมาชิกสภา อบต. หมู่ที่ 15 | | ปัญฑารีย์ สามารถ |
| **ลำดับที่** | **ชื่อ - สกุล** | **ตำแหน่ง** | | **ลายมือชื่อ** |
| 28. | นายชุมพล คุ้มหมู่ | สมาชิกสภา อบต. หมู่ที่ 16 | | ชุมพล คุ้มหมู่ |
| 29. | นายจีระศักดิ์ อาสากิจ | สมาชิกสภา อบต. หมู่ที่ 16 | | จีระศักดิ์ อาสากิจ |
| 30. | นางทองยุ่น โสโพธิ์ทอง | สมาชิกสภา อบต. หมู่ที่ 17 | | ทองยุ่น โสโพธิ์ทอง |
| 31. | นายประมน พิงชัยภูมิ | สมาชิกสภา อบต. หมู่ที่ 17 | | ประมน พิงชัยภูมิ |
| 32. | นายคำหว่าน ดำรงแดน | สมาชิกสภา อบต. หมู่ที่ 18 | | คำหว่าน ดำรงแดน |
| 33 | นายชัยยา ศรีคอนไทย | สมาชิกสภา อบต. หมู่ที่ 18 | | ชัยยา ศรีคอนไทย |
| 34. | นางเม้ยมะณี เพียรวิชา | สมาชิกสภา อบต. หมู่ที่ 19 | | เม้ยมะณี เพียรวิชา |
| 35. | นางจรัสศรี ชัยราช | สมาชิกสภา อบต. หมู่ที่ 19 | | จรัสศรี ชัยราช |

# ผู้ไม่มาประชุม

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **หมายเหตุ** |
| 1. | นางสุชญา กมลลานนท์ | สมาชิกสภา อบต. หมู่ที่ 1 | ลา |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายบุญชู สากุล | นายก อบต.กุดตุ้ม | บุญชู สากุล |
| 2. | นายสีนวน จำพันธุ์ | รองนายก อบต.กุดตุ้ม | สีนวน จำพันธุ์ |
| 3. | นายประมวล อาสาสู้ | รองนายก อบต.กุดตุ้ม | ประมวล อาสาสู้ |
| 4. | นายบุดดา เขตบำรุง | เลขานุการนายก อบต.กุดตุ้ม | บุดดา เขตบำรุง |
| 5. | นายอุไร ผดุงกล้า | ผู้ใหญ่บ้าน ม.15 | อุไร ผดุงกล้า |
| 6. | ร.ต.ต.สงบ ศาลาจันทร์ | รอง สว.สภ.ลาดใหญ่ | สงบ ศาลาจันทร์ |
| 7. | นายเมืองมล ดำรงเชื้อ | ผู้ใหญ่บ้าน ม.12 | เมืองมล ดำรงเชื้อ |
| 8. | นายคำรณ ศรีโฉม | ผู้ใหญ่บ้าน ม.19 | คำรณ ศรีโฉม |
| 9. | นางสาวสุพัตรา วงศ์นรา | คนงานทั่วไป | สุพัตรา วงศ์นรา |

**เปิดประชุมเวลา** 09.00 น.

**นายโกศล วิเซีย** เชิญสมาชิกสภาฯ ทุกคนเข้าห้องประชุมและได้นับจำนวนสมาชิกสภาฯ

**เลขานุการสภาฯ** ทุกคนที่ลงลายมือชื่อไว้กับสมุดรายชื่อผู้มาประชุม นับแล้วตรงกัน

จึงขอเชิญประธานเปิดประชุม

**นายไพรวัลย์ พิลาวรรณ** วันนี้เป็นการประชุมสมัยสามัญ สมัยที่ 2 ครั้งที่ 1/2561

**ประธานสภาฯ** วันที่ 25 เมษายน 2561

ระเบียบวาระการประชุม มีรายละเอียดดังนี้

#### ระเบียบวาระที่ 1 เรื่องประธานแจ้งให้ที่ประชุมทราบ

ระเบียบวาระที่ 2 รับรองรายงานการประชุมครั้งที่ผ่านมา

* 1. รายงานการประชุมสมัยสามัญ สมัยที่ 1

เมื่อวันที่ 19 กุมภาพันธ์ 2561

ระเบียบวาระที่ 3 เรื่องแจ้งเพื่อทราบ

3.1 รายงานการติดตามและประเมินแผนพัฒนาท้องถิ่น

ครั้งที่ 1/2561

ระเบียบวาระที่ 4 เรื่องเพื่อพิจารณา

ระเบียบวาระที่ 5 เรื่องอื่น ๆ (ถ้ามี)

**ระเบียบวาระที่ 1 เรื่องประธานแจ้งให้ที่ประชุมทราบ**

**นายไพรวัลย์ พิลาวรรณ** ขอขอบคุณผู้เข้าร่วมประชุมทุกท่าน ขอขอบคุณทุกท่านที่ร่วมงานประเพณีสงกรานต์ รดน้ำดำหัวผู้สูงอายุ ในวันที่ 11 เมษายน 2561 และในวันที่ 26 เมษายน 2561 จัดงานโครงการกีฬาต้านยาเสพติดของ อบต.กุดตุ้ม ขอความร่วมมือกับทางท่านสมาชิกทุกท่านและผู้นำหมู่บ้าน และมีท่านอร่าม งามบ้านผือ รองนายก อบต.กุดตุ้ม ได้ลาออกเนื่องจากสุขภาพไม่แข็งแรง และท่านนายก อบต.กุดตุ้ม ได้แต่งตั้งรองนายก อบต.กุดตุ้ม คนใหม่ ท่านประมวล อาสาสู้ ขอเชิญท่านรายงานตัว

**นายประมวล อาสาสู้** เรียนท่านประธานสภาฯ ท่านรองประธานสภาฯ ท่านเลขานุการสภาฯ

**รองนายก อบต.กุดตุ้ม** ท่านสมาชิกผู้ทรงเกียรติและท่านผู้นำชุมชนทุกท่าน กระผมนายประมวล อาสาสู้ มีความยินดีที่ได้ร่วมงานกับทุกท่านครับ ผมจะทำหน้าที่ให้ดีที่สุด สิ่งไหนที่ทำไม่ถูกต้องก็ช่วยติเตือน ก็จะมาพัฒนาให้เจริญเท่ากับตำบลอื่น ขอขอบคุณครับ

**นายคำรณ ศรีโฉม** เรียนท่านประธานสภาฯ คณะผู้บริหาร สมาชิกผู้ทรงเกียรติทุกท่าน กระผม

**ผู้ใหญ่บ้าน ม.19** นายคำรณ ศรีโฉม ผญบ.ม19 ในนามของฝ่ายท้องที่มีความยินดีที่เข้าร่วมประชุม วันนี้ท่านกำนันตำบลกุดตุ้มท่านติดประชุม จึงมาเป็นตัวแทน ขอขอบคุณเรื่องงานที่ทางคณะผู้บริหารให้เจ้าหน้าที่ออกไปดำเนินการเสร็จเรียบร้อย ส่วนที่มอบหมายให้ทางท้องที่ร่วมกิจกรรมถ้าไม่ติดภารกิจก็ยินดีเข้าร่วมทุกกิจกรรม ขอขอบคุณครับ

**ระเบียบวาระที่ 2 รับรองรายงานการประชุมครั้งที่ผ่านมา**

* 1. **รายงานการประชุมสมัยสามัญ สมัยที่ 1/2561**

**เมื่อวันที่ 19 กุมภาพันธ์ 2561**

**นายไพรวัลย์ พิลาวรรณ** ก่อนที่จะให้คณะกรรมการตรวจรายงานการประชุมรายงานให้ที่ประชุม

**ประธานสภาฯ** ทราบนั้น ขอเชิญเลขานุการสภาฯ ชี้แจงเกี่ยวกับระเบียบที่เกี่ยวข้องให้

สมาชิกทุกท่านได้ทราบ จึงให้คณะกรรมการตรวจรายงานการประชุมได้รายงานให้ที่ประชุมทราบ ขอเชิญครับ

**นายโกศล วิเซีย** เรียนประธานสภาที่เคารพ คณะผู้บริหาร สมาชิกผู้ทรงเกียรติและผู้เข้าร่วม **เลขานุการสภาฯ** ประชุมทุกท่าน ตามระเบียบกระทรวงมหาดไทยว่าด้วยข้อบังคับการประชุม

สภาท้องถิ่นพ.ศ.2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 33 รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุม ได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น จึงแจ้งให้ที่ประชุมทราบ ขอบคุณครับ

**นายคำหว่าน ดำรงแดน** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.18** ทุกท่าน กระผมนายคำหว่าน ดำรงแดน สมาชิก ม.18 ในฐานะเป็นคณะกรรมการตรวจรายงานการประชุม เจ้าหน้าที่ได้ส่งรายงานการประชุมให้คณะกรรมการทั้ง 3 ท่าน มีข้อความผิดพลาดเล็กน้อยทางเจ้าหน้าที่ก็ได้แก้ไขเรียบร้อย แต่ท่านสมาชิกท่านใดเห็นคำที่ผิดหรือตรงที่ท่านอภิปรายก็ตรวจไปพร้อม ๆ กัน สำหรับผมก็ขอรายงานแค่นี้ครับ ขอบคุณครับ

**นายชุมพล คุ้มหมู่**  เรียนท่านประธานสภาฯ คณะผู้บริหาร สมาชิกผู้ทรงเกียรติทุกท่าน

**ส.อบต.ม.16** กระผมนายชุมพล คุ้มหมู่ จากหมู่ 16 หน้าที่ 15 นับจากข้างล่างขึ้นข้างบน บรรทัดที่ 9 ช่วงท่านวินัย นานันท์ อภิปราย ถนนสายหนองคอนไทยเลื่อมโนนโพธิ์ ตรงคำว่า “เลื่อม” เปลี่ยนจาก “ล” เป็น “ช” และหน้าที่ 17 นับจาก ข้างล่างถึงข้างบน บรรทัดที่ 8 ช่วงผมอภิปราย ถนนช่วงนานายชาญชัย ปากสะอาด ตรงคำว่าปาก เปลี่ยนจาก “ป” เป็น “ผ่” ครับ ขอบคุณครับ

**นายไพรวัลย์ พิลาวรรณ** มีท่านใดทักท้วงรายงานการประชุมสมัยสามัญ สมัยที่ 1/2560

**ประธานสภาฯ** เมื่อวันที่ 19 กุมภาพันธ์ 2561 หรือไม่ หากไม่มีท่านใดทักท้วง ขอมติที่ประชุม เพื่อรับรองรายงานการประชุม

**ผลการลงมติ** เห็นชอบ 32 เสียง

ไม่เห็นชอบ - เสียง

งดออกเสียง - เสียง

**มติที่ประชุม** **รับรองรายงานการประชุม**

**ระเบียบวาระที่ 3 เรื่องแจ้งเพื่อทราบ**

**3.1 รายงานการติดตามและประเมินแผนพัฒนาท้องถิ่น ครั้งที่ 1/2561**

**นายไพรวัลย์ พิลาวรรณ** ในส่วนรายงานผลการติดตามและประเมินผลแผนพัฒนา 3 ปี (พ.ศ.2561-

**ประธานสภาฯ** 2564) ได้มีการประชุมคณะกรรมการฯการติดตามและประเมินผลแผนพัฒนา 3 ปี ตามระเบียบกระทรวงมหาดไทยว่าการจัดทำแผนพัฒนาองค์กรปกครองส่วนท้องถิ่น พ.ศ.2548 และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (3) กำหนดให้คณะกรรมการติดตามและประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น และปิดประกาศผลการติดตามและประเมินผลแผนพัฒนา ให้ประชาชนในท้องถิ่นทราบโดยทั่วกันเป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี คณะกรรมการติดตามและประเมินผลแผนพัฒนาองค์การบริหารส่วนตำบลกุดตุ้ม ได้รายงานผลการติดตามและประเมินผลแผนพัฒนาสามปี (พ.ศ. 2561-2564) ต่อผู้บริหารท้องถิ่นและคณะกรรมการพัฒนาองค์การบริหารส่วนตำบลกุดตุ้ม นั้น

องค์การบริหารส่วนตำบลกุดตุ้ม จึงขอรายงานติดตามและประเมินผลแผนพัฒนาสามปี (พ.ศ. 2561-2564) ประจำปีงบประมาณ 2561 ครั้งที่ 1/2561 ต่อประธานสภาองค์การบริหารส่วนตำบลกุดตุ้ม เพื่อเสนอต่อสภาองค์การบริหารส่วนตำบลกุดตุ้ม ส่งเรื่องต่างๆ ที่มีการประชุมกันเข้าเสนอสภา อบต. กุดตุ้ม ประชุมการติดตามและประเมินผล ประจำปีงบประมาณ พ.ศ.2561 ว่ามีโครงการใดที่ทำไปแล้วหรือยังไม่ได้ทำหรือกำลังดำเนินการ มีท่านสมาชิกท่านใดมีข้อสงสัยหรืออยากสอบถามเกี่ยวกับรายงานผลการติดตามและประเมินผลแผนพัฒนา ประจำปีงบประมาณ พ.ศ.2561 ครั้งที่ 1/2561 ถ้าหากไม่มีท่านใดสอบถามหรือมีข้อสงสัย ให้ถือว่าสภา อบต.กุดตุ้ม ได้รับทราบที่ทางคณะกรรมการฯ รายงานผลการติดตามและประเมินผลแผนพัฒนาประจำปีงบประมาณ พ.ศ.2561 ครั้งที่ 1/256**1**

**นายทศพล เที่ยงธรรม** เรียนท่านประธานสภาฯ คณะผู้บริหาร สมาชิกผู้ทรงเกียรติทุกท่าน

**ส.อบต.ม.5** กระผมนายทศพล เที่ยงธรรม สมาชิก จาก ม.5 บ้านหนองคอนไทย หน้าที่ 21

โครงการที่ 1 สำรวจที่สาธารณะ ตามงบประมาณ 70,000.- บาท ยังไม่

ดำเนินการ เรื่องนี้ผมติดตามมาตลอดจนมาถึงวันนี้ เพราะในโซนหนองคอน

ไทยมีเยอะ ฝากให้ติดตามด้วย ไม่ทราบว่าผู้ที่มีอำนาจหน้าที่ดำเนินการไปถึงไหนแล้ว ขอบคุณครับ

**มติที่ประชุม** **รับทราบ**

**ระเบียบวาระที่ 4 เรื่องพิจารณา**

* **ไม่มี**

**ระเบียบวาระที่ 5 เรื่องอื่นๆ**

**นายทศพล เที่ยงธรรม** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.5** ทุกท่าน กระผมนายทศพล เที่ยงธรรม จาก ม.5 บ้านหนองคอนไทย ขอแสดงความยินดีกันท่านรองประมวล อาสาสู้ ที่ท่านมารับตำแหน่งใหม่ โดยส่วนตัวผมให้ความเคารพนับถือท่านเหมือนญาติผู้ใหญ่คนหนึ่ง เรื่องแรก เรื่องจ่ายขาดเงินสะสม ช่างได้ออกไปสำรวจโครงการต่างๆ เข้ามา เมื่อวันที่ 17 เมษายน 2561 ผมได้คุยกับช่างตอนนี้โซนหนองคอนไทย ทั้ง 5 หมู่ มีนโยบายที่ทำร่วมกันถนนแอสฟาสติกส์ เป็นสายกลางหมู่บ้าน จากแยกป้ายรับรองระหว่าง ม.5,ม.14 ถึงบ้านผู้ใหญ่เมืองมล ดำรงเชื้อ ม.12 ยาวประมาณ 500 กว่าเมตร แต่แบบแปลนที่ออกมา ยาว 300 กว่าเมตร ซึ่งไม่สามารถดำเนินให้แล้วเสร็จ เจตนาที่รวมกันคือต้องการให้เสร็จ จึงฝากทางจัดทำงบประมาณเรื่องจ่ายขาดเงินสะสมที่กำลังจะทำ เรื่องที่ 2 วันนั้นผมมาส่งผู้สูงอายุ วันที่ 11 เมษายน 2561 ข้าวกล่อง แกงฟักทองใส่ถุงกับข้าวสวย เขาตำหนิกันหมด ทำให้ดีกว่านี้ แม้กระทั่งกับข้าวพระสงฆ์ นิมนต์มาอย่างดี ขอฝากด้วย

เรื่องที่ 3 เรื่องขยะ ถ้าท่านเก็บตามตารางที่ท่านทำปกติ ก็ดีแล้ว แต่ช่วงก่อนสงกรานต์ไม่ทราบว่าเกิดปัญหาตรงไหน ไม่มีการเก็บขยะ ยิ่งวันหยุดหลายวันขยะก็ยิ่งเยอะ และขอชื่นชมท่านนายก อบต.กุดตุ้ม ที่กล้าตัดสินใจเปลี่ยนรองนายก อบต.กุดตุ้ม คนใหม่ ขอบคุณครับ

**นายธงชัย นานันท์** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.11** ทุกท่าน กระผมนายธงชัย นานันท์ สมาชิก ม.11 ขอแสดงความยินดีกับท่านรองนายก อบต. คนใหม่ หวังว่าจะได้ร่วมงานกับท่านนำความเจริญสู่ตำบลกุดตุ้ม ของเราครับ ผมได้ประสานกับชาวบ้านเรื่องพลังงานไฟฟ้า ม.3 ที่ชำรุด ซ่อมไปแล้วยังชำรุดอีกและชาวบ้านได้รับความเดือดร้อนเนื่องจากปีนี้มันแล้ง ผมถามท่านประธานพลังงานไฟฟ้า บอกว่าทำหนังสือมาแล้ว อยากให้คณะผู้บริหารดำเนินการซ่อมแซมพลังงานไฟฟ้าให้หน่อยครับ เรื่องต่อมา เรื่องขยะ มีปัญหากันมาทุกปีเนื่องจากอยากได้รถใหม่ เมื่อก่อนรถคันเก่าเก็บไม่ทัน ซ่อมบ่อยทาง สภา อบต. เราอนุมัติรถคันใหม่ให้แล้วก็ยังมีปัญหาอยู่อีก บ้านหนองไผ่น้อย ตั้งแต่วันที่ 7-19 เมษายน 2561 ลองคิดดูว่าจะเป็นอย่างไร ขอฝากด้วย ขอบคุณครับ

**นายมนูญ แต่งเมือง** กราบเรียนท่านประธานฯ ที่เคารพ คณะผู้บริหาร สมาชิกผู้ทรงเกียรติทุกท่าน

**ส.อบต.ม.14**  กระผมนายมนูญ แต่งเมือง สมาชิก ม.14 เรื่องจ่ายขาดเงินสะสมของเราก็ทำมาเกือบปีแล้ว ไม่ทราบว่าชุดแรกที่ ม.14 ได้ ยังไม่ดำเนินการเลย หรือว่ายังไม่ได้ผู้รับเหมาหรือว่าติดขัดอย่างไร ครั้งที่ 2 ก็จะจ่ายขาดอีกรอบแล้วแต่ยังไม่ทำก็มีปัญหากันแล้วเพราะว่าผมจะทำให้ต่อเนื่องกับที่ผมทำ แต่ที่ว่าจะรวมกันผมยังไม่เห็นโครงการเลย เป็นเงินจ่ายขาดตัวไหนผมยังไม่ทราบ ม.14 ได้ปรึกษาหารือกับทางผู้ใหญ่บ้านว่าโครงการเราน่าจะเป็นแบบนี้ ให้เสร็จตัวนี้ก่อนได้ไหม ผมอยากทราบว่าติดขัดอยู่ตรงไหน เพราะจ่ายขาดรอบแรกยังไม่ดำเนินการเลยครับ ขอบคุณครับ

**นายทศพล เที่ยงธรรม** ท่านประธานสภาฯ คณะผู้บริหาร สมาชิกผู้ทรงเกียรติทุกท่าน กระผม

**ส.อบต.ม.5** นายทศพล เที่ยงธรรม จาก ม.5 บ้านหนองคอนไทย ตัวที่ผมพูดคือสิ่งที่จะทำต่อไปเพราะได้ประชาคมกับทางผู้ใหญ่บ้านและชาวบ้านว่าเราทำถนนสายหลักนี้ดีไหม ร่วมกัน 3 หมู่ เพราะทำหมู่เดียวทำไม่จบ แค่ปรึกษาหารือกัน แต่ยังไม่ได้เข้าสภาฯ ส่วนถนนสายเก่าผมรู้ว่าได้ผู้รับเหมาแล้วเขาทำสัญญาแล้วตอนนี้เขาทำงานอยู่ตำบลห้วยบง ถนนสายบ้านนายเมืองมล ดำรงเชื้อ ถึงประปาหมู่บ้าน อีกประมาณอาทิตย์หนึ่งเขาก็น่าจะมา เพราะผมได้สอบถามกับผู้รับเหมาแล้ว ขอบคุณครับ

**นางประภา เจริญสุข** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.15** ทุกท่าน ดิฉันนางประภา เจริญสุข ส.อบต.ม.15 บ้านผือ โครงการจ่ายขาดเงินสะสมของ ม.15 ถนนแอสฟาสติกส์ มีข้อบัญญัติปี 56 ฝาปิดท่อระบายน้ำ เป็นเงิน 80,000.- กว่าบาท ซึ่งตกมาหลายปีแล้วดิฉันจะขอเพิ่มได้ไหมค่ะ เพื่อทำฝาปิดท่อระบายน้ำ บ้านนางกองแพง ชูสกุลถึงบ้านนายธรรมนูญ ม้าวิเศษ ขอเพิ่มได้ไหมค่ะเพื่อซ่อมแซมฝาปิดท่อระบายน้ำ ขอบคุณค่ะ

**นายชุมพล คุ้มหมู่** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.16** ทุกท่าน กระผมนายชุมพล คุ้มหมู่ สมาชิก จาก ม.16 เรื่องแรก เมื่อวันที่ 11 เมษายน 2561 อบต.กุดตุ้ม จัดงานผู้สูงอายุ ก่อนหน้านี้เราเคยประชุมและผมได้พูดในสภาฯ แห่งนี้ว่า การที่จะนำบุคลากรที่เป็นพิธีกรสมควรจัดลำดับขั้นตอนต่างๆ ให้เหมาะสมและให้ถูกต้องด้วย วันนั้นมีเจ้าหน้าที่ท่านหนึ่งคำพูดที่ไม่น่าจะพูด เรานิมนต์พระพุทธรูปมาทั้งหมดกี่รูปเราก็รู้กันอยู่ มันไม่ใช่นิมนต์พระพุทธรูป พระสงฆ์ถึงจะถูก ฉะนั้นพิธีกรต้องจัดลำดับแต่ละงานให้ถูกต้องด้วยเพราะเราเป็นหน่วยงานราชการ เรื่องต่อมา เรื่องขยะก่อนที่เราจะประชุมสภาฯ สมัยนี้ หรือประชุมประจำเดือน แม้กระทั้งสมาชิกบางท่านอภิปรายบอกว่าถ้าบุคลากรขับรถขยะไม่พร้อมที่จะทำงานก็ให้เขาออกไป ไม่ต้องหน่วงเหนี่ยว เพราะมันเสียโอกาสของชาวบ้านที่เขาจ่ายค่าขยะเดือนละ 20 บาท แต่ขยะเก็บบ้างไม่เก็บบ้าง บางหมู่บ้านก็เก็บครั้งเดียว ออก 7.00 น. 10.00 น. ก็เอารถเข้าเก็บแล้ว แล้วขยะจะไม่เหน่าเหม็นได้อย่างไรครับ และอีกหนึ่งจุดคือตรงสามเหลี่ยมก่อนที่จะถึงเต๋าเผาขยะ ผมเคยพูดหลายครั้งว่าให้นำป้ายไปปักห้ามนำขยะมาทิ้ง ฝากด้วยครับ เรื่องต่อมา ตอนที่ท่านประธานสภาฯ แจ้งให้ทราบค่าใช้จ่ายขบวนพาเรทงานกีฬาในวันพรุ่งนี้ จะให้ขบวนละเท่าไหร่ ช่วยแจ้งให้ที่ประชุมได้รับทราบด้วย และตัวแทนฝ่ายสภาฯ ที่ตรวจรับขบวนมีใครบ้างช่วยแจ้งด้วย ขอบคุณครับ

**นายปรีชา บุญจันทา** เรียนท่านประธานที่เคารพ คณะผู้บริหาร สมาชิกผู้ทรงเกียรติทุกท่าน

**ส.อบต.ม.4**  กระผมนายปรีชา บุญจันทา สมาชิก ม.4 ผมมีเรื่องอยากเรียนถามเรื่อง แบ๊คโฮร ฝากท่านประธานสภาฯถึงคณะผู้บริหารว่าถ้ารถแบ๊คโฮรจะออกไปทำที่จุดไหนขอให้แจ้งทางสมาชิกด้วย เพราะสมาชิกจะได้ติดตามออกไปดูด้วย ขอบคุณครับ

**นายสมศรี คุณวันดี** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.10** ทุกท่าน กระผมนายสมศรี คุณวันดี สมาชิก ม.1 ผมมีเรื่องแจ้งให้ท่านประธานสภาฯ ทราบว่า ถนนทุกสายของโซนบ้านผือ ชำรุดทรุดโทรมมาก ดินลูกรังก็ไม่มีแล้ว เนื่องจากมีรถบรรทุกดินวิ่งผ่านเป็นจำนวนมาก ทำให้ถนนเป็นหลุมเป็นบ่อ ทำให้การสัญจรของประชาชนได้รับความลำบากมาก ขอฝากเรื่องนี้ไปยังฝ่ายบริหารช่วยดูแลด้วย ขอบคุณครับ

**นายสุวิทย์ ศิริคุณ** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.10** ทุกท่าน กระผมนายสุวิทย์ ศิริคุณ ส.อบต.ม.10 ฝากติดตามงานจ่ายขาดเงินสะสม ที่ทำสัญญาไว้แล้ว ตอนนี้ยังไม่ได้ดำเนินการเนื่องจากผู้รับเหมาได้ ทิ้งงาน ก็ขอฝากท่านประธานฯ ถึงคณะผู้บริหารด้วยครับ ขอบคุณครับ

**นายสมหมาย อาสากุล** กราบเรียนท่านประธานฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.4** ทุกท่านกระผมนาย สมหมาย อาสากุล ส.อบต.ม.4 เมื่อวันที่ 11 เมษายน 2561 ที่ผ่านมา ผมขอติเรื่องกับข้าวที่ถวายเพล ควรทำให้เยอะกว่านี้และโถใส่ข้าวก็ไม่มี ถ้าจัดครั้งหน้าก็ขอให้จัดให้ดีกว่านี้หน่อย เรื่องต่อมา เรื่องขยะ ขยะของ ม.4,13 บางครั้งก็ได้เก็บเอง เรื่องต่อมา เรื่องถนนสายบ้านกุดตุ้ม-บ้านค่าย มีน้ำขังอยู่เป็นบางจุดก็ฝากท่านประธานฯ ถึงคณะผู้บริหารช่วยดูแลด้วยครับ ขอบคุณครับ

**นายวินัย นานันท์** เรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติทุกท่าน

**ส.อบต.ม.12**  กระผมนายวินัย นานันท์ ส.อบต.ม.12 เมื่อวันที่ 11 เมษายน 2561 ที่ผ่านมา วันรดน้ำดำหัวผู้สูงอายุ วันนั้นอากาศร้อนควรมีน้ำดื่มให้ผู้สูงอายุได้รับประทานบ้าง แต่วันนั้นไม่มีเลยครับ เรื่องต่อมา รถแบ็คโฮรตอนนี้เห็นจอดอยู่ที่ อบต. ถ้าทำโซนของกุดตุ้มเสร็จแล้วขอให้ไปทำโซนบ้านหนองคอนไทยเลยนะครับ เรื่องต่อมา เรื่องขยะ ช่วงก่อนสงกรานต์บ้านที่จัดงานก็จะมีทั้งขยะเปียกขยะแห้ง เกือบเดือนถึงไปเก็บมันเหม็นมากครับ ฝากด้วยครับ เรื่องต่อมา ม.6,16 น้ำประปาไม่ไหล เห็นแม่ยายผมพูดให้ฟังฝากท่านประธานฯ ถึงคณะผู้บริหารช่วยแก้ปัญหาให้กับชาวบ้านด้วยครับ ขอบคุณครับ

**นายชุมพล คุ้มหมู่** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.16** ทุกท่าน กระผมนายชุมพล คุ้มหมู่ จาก ม.16 ผมขอแจ้งให้ที่ประชุมได้รับทราบ เรื่องน้ำประปาไหลเป็นปกติ อยู่ครับ ขอบคุณครับ

**นายเสรี สอนกุดตุ้ม** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.6** ทุกท่าน กระผมนายเสรี สอนกุดตุ้ม จาก ม.6 เรื่องน้ำประปาของ ม.6,16 ไม่ไหล ขอฝากท่านประธานฯ ถึงคณะผู้บริหารช่วยดูแลให้ด้วยครับ ขอบคุณครับ

**นายสวรรค์ตา พลบุตร** กราบเรียนท่านประธานสภาฯ ที่เคารพ คณะผู้บริหาร สมาชิกผู้ทรงเกียรติ

**ส.อบต.ม.2** ทุกท่าน กระผมนายสวรรค์ตา พลบุตร ส.อบต. ม.2 มีเรื่องแจ้งที่ประชุมทราบ วันนั้นทางผู้ใหญ่สุวัฒน์ โทรศัพท์เข้ามาแจ้งเหตุ ไฟไหม้ เพื่อขอรถดับเพลิง แต่ไม่สามารถติดต่อได้ ก็ขอฝากเรื่องโทรศัพท์ของทาง อบต.ด้วยครับ เรื่องต่อมา เรื่องการเก็บขยะ ฝากให้คณะผู้บริหารกำกับดูแลการเก็บขยะรวมถึงการปฏิบัติงานของพนักงานเก็บขยะด้วย ขอบคุณครับ

**นายบุญชู สากุล** เรียนท่านประธานสภาฯ ที่เคารพ สมาชิกผู้ทรงเกียรติทุกท่าน กระผมนาย

**นายก อบต.กุดตุ้ม** บุญชู สากุล นายก อบต.กุดตุ้ม ขอขอบคุณสมาชิกทุกท่านที่เสนอความคิดเห็นหรือเสนอเรื่องปัญหาต่างๆ เข้ามา ครับ ผมขอตอบเรื่องของ ม.5 ก่อนครับ เรื่องสำรวจที่สาธารณะ 70,000.- บาท ตอนนี้กำลังดำเนินการอยู่ครับ เรื่องการจ่ายขาดเงินสะสม ปี 2561 ตอนนี้อยู่ระหว่างการสำรวจอยู่ เรื่องรถเก็บขยะ ตอนนี้ผมสั่งให้ไปเก็บแล้ว เรื่องสถานีสูบน้ำ ตอนนี้กำลังสำรวจว่าเกิดปัญหาจากจุดไหนอยู่ครับ เรื่อง ของ ม.14 กำลังดำเนินการให้อยู่ครับ เรื่องติดป้ายผมจะสั่งให้เจ้าหน้าที่นำป้ายไปติดครับ เรื่องถนนชำรุดของ ม.1 ผมจะให้เจ้าหน้าที่ออกไปสำรวจให้ครับ เรื่องฝาย ของ ม.10 ผมจะติดต่อกับผู้รับเหมาให้ครับ ผมขอชี้แจงเพียงแค่นี้ครับ ขอบคุณครับ

**นายชัยยา เก่งสูงเนิน** มีท่านสมาชิกท่านใดอยากจะสอบถามเพิ่มเติมอีกไหมครับ ถ้าไม่มี

**ประธานสภาฯ** ทาง สภา อบต.กุดตุ้ม ขอขอบคุณท่านสมาชิกที่มาประชุมโดยพร้อมเพียงกัน ถ้ามีประชุมประจำเดือนจะแจ้งให้สมาชิกทราบอีกครั้ง วันนี้ขอปิดประชุมครับ

**ปิดประชุมเวลา** 12.30 น.

ลงชื่อ ผู้บันทึกการประชุม

(นายโกศล วิเซีย)


 เลขานุการสภา อบต.กุดตุ้ม

ลงชื่อ ผู้ตรวจบันทึกการประชุม

(นายไพรวัลย์ พิลาวรรณ)

ประธานสภา อบต.กุดตุ้ม

คณะกรรมการสามัญประจำสภาองค์การบริหารส่วนตำบลกุดตุ้ม ทำหน้าที่ตรวจรายงานการประชุมเรียบร้อยแล้ว จึงลงรายมือชื่อไว้เป็นหลักฐาน

****

(ลงชื่อ) ประธานกรรมการ

(นายคำหว่าน ดำรงแดน)


ส.อบต.หมู่ 18



(ลงชื่อ) กรรมการ

(นายสมศรี คุณวันดี)

ส.อบต.หมู่ 1



(ลงชื่อ) กรรมการ

(นายสมหมาย อาสากุล)

ส.อบต.หมู่ 4

ขอรับรองว่ารายงานการประชุมสภา อบต.กุดตุ้ม สมัยสามัญ สมัยที่ 2/2561 เมื่อวันที่ 25 เมษายน 2561 สภา อบต.กุดตุ้ม ได้รับรองรายงานการประชุม ตามมติที่ประชุม สมัยสามัญ สมัยที่ 3/2561 เมื่อวันที่ 15 สิงหาคม 2561



(ลงชื่อ) ผู้รับรอง

( นายไพรวัลย์ พิลาวรรณ)

ประธานสภา อบต.กุดตุ้ม